

PROJEKTS uz 30.01.2023.

vēlamais datums izskatīšanai AK: 08.02.2023.

domē: 22.02.2023.

sagatavotājs un ziņotājs: V.Kuks

## LĒMUMS

Ādažu novadā

2023. gada 22.februārī **Nr.xxx**

**Par nekustamā īpašuma “Jaunkalni” zemes vienību iegūšanu īpašumā bez atlīdzības**

Ādažu novada pašvaldības dome (turpmāk – Dome) izskatīja [vārds, uzvārds] (turpmāk – Iesniedzēja), dzīvojošas [adrese], 2023.gada 23.janvāra iesniegumu (pašvaldības reģ. Nr. ĀNP/1-11-1/23/416) ar lūgumu nodot pašvaldībai bez atlīdzības divus jaunizveidoto nekustamo īpašumu “Jaunkalni” posmus, kadastra Nr.80440030469 (platība 0,0985 ha) un 80440030470 (platība (0,0087 ha).

Izvērtējot Domes rīcībā esošo informāciju, tika konstatēts:

1. Saskaņā ar Ādažu novada pašvaldības domes 24.08.2022. lēmumu Nr.399 “Par zemes ierīcības projekta apstiprināšanu īpašumam “Jaunkalni”, Ādaži, Ādažu pagasts, Ādažu novads”, Inču ielas sarkano līniju koridorā tika jaunizveidotās divas zemes vienības ar kadastra apzīmējumiem 80440030469 (platība 985 m2) un 80440030470 (platība 87 m2).
2. Saskaņā ar 01.12.2022. ierakstu Rīgas rajona tiesas Ādažu pagasta zemesgrāmatas nodalījumā Nr.100000641002, nekustamā īpašuma “Jaunkalni”, kadastra Nr.8044 003 0483, zemes vienība 985 m2 platībā ar kadastra apzīmējumu 8044 003 0469 ir nodalīta atsevišķā īpašumā un reģistrēts zemesgrāmatā.
3. Saskaņā ar 01.12.2022. ierakstu Rīgas rajona tiesas Ādažu pagasta zemesgrāmatas nodalījumā Nr.100000641007, nekustamā īpašuma “Jaunkalni”, kadastra Nr.8044 003 0484, zemes vienība 87 m2 platībā ar kadastra apzīmējumu 8044 003 0470 ir nodalīta atsevišķā īpašumā un reģistrēts zemesgrāmatā (turpmāk -Īpašumi).
4. Nekustamā īpašuma valsts kadastra informācijas sistēmā (turpmāk- Kadastrs) Īpašumu zemes vienībām ar kadastra apzīmējumiem 8044 003 0649 un 8044 003 0470 reģistrēts nekustamā īpašuma lietošanas mērķis- “Zeme dzelzceļa infrastruktūras zemes nodalījuma joslā un ceļu zemes nodalījuma joslā”, lietošanas mērķa kods 1101.
5. Īpašumi atrodas Inču ielas sarkano līniju koridorā un robežojas ar pašvaldības izbūvēto nekustamo īpašumu “Inču iela”.
6. Pašvaldību likuma 10.panta pirmās daļas 16.punkts nosaka, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu , turklāt 73.panta ceturtā daļa nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
7. Publiskas personas finanšu līdzekļu un mantas izšķērdēšanas novēršanas likuma 3.pants nosaka, ka publiska persona rīkojas ar finanšu līdzekļiem un mantu lietderīgi, tas ir:

3.1. rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu;

 3.2. manta atsavināma un nododama īpašumā vai lietošanā citai personai par iespējami augstāku cenu;

 3.3.manta iegūstama īpašumā vai lietošanā par iespējami zemāku cenu.

6) Minētā likuma 8.pants nosaka, ka publiskai personai aizliegts iegādāties īpašumā vai lietošanā mantu vai arī pasūtīt pakalpojumus vai darbus par acīmredzami paaugstinātu cenu.

7) Lai nodrošinātu Pašvaldību likuma 4.panta pirmās daļas 3.punktā noteikto pašvaldības funkciju –gādāt par pašvaldības īpašumā esošo ceļu būvniecību, uzturēšanu un pārvaldību, ir lietderīgi iegādāties pašvaldības īpašumā privātpersonai piederošu īpašumu pašvaldības ielu un ceļu uzturēšanai.

 Pamatojoties uz Pašvaldību likuma 4.panta pirmās daļas 3.punktu, 10.panta pirmās daļas 16.punktu, 73.panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3.pantu, kā arī Attīstības komitejas 8.02.2023. atzinumu, Ādažu novada dome

**NOLEMJ:**

1. Pieņemt no [vārds, uzvārds] Ādažu novada pašvaldības īpašumā bez atlīdzības nekustamos īpašumus ar nosaukumu “Jaunkalni”, kadastra Nr.8044 003 0483, (zemes vienības kadastra apzīmējums 8044 003 0469, platība 985 m2 un kadastra Nr.8044 003 0484, (zemes vienības kadastra apzīmējums 8044 003 0470, platība 87 m2).
2. Visus izdevumus, kas saistīti ar zemes īpašumu reģistrēšanu zemesgrāmatā, segt no Pašvaldības administrācijas Nekustamā īpašuma nodaļas 2023.gada budžeta tāmē paredzētajiem līdzekļiem.
3. Uzdot Pašvaldības Juridiskajai un iepirkuma daļai viena mēneša laikā no lēmuma pieņemšanas sagatavot dāvinājuma līguma projektu par zemes gabalu iegūšanu pašvaldības īpašumā bez atlīdzības.
4. Pilnvarot pašvaldības izpilddirektoru noslēgt 3.punktā minēto līgumu.
5. Pašvaldības administrācijas Nekustamā īpašuma nodaļai veikt darbības zemes īpašumu ierakstīšanai zemesgrāmatā uz Ādažu novada pašvaldības vārda.
6. Atbildīgais par lēmuma izpildes kontroli – pašvaldības izpilddirektora vietnieks.

Pašvaldības domes priekšsēdētāja K.Miķelsone

*Izsniegt norakstus:*

JIN, GRN, NĪN, IDR - @;